cyanic-selkie/wikianc huggingface dataset:
วอลเลย์บอลหญิงทีมชาติโคลอมเบีย
วอลเลย์บอลแพน-อเมริกันคัพ
วอลเลย์บอลหญิง ชาเลนเจอร์ คัพ 2018 — อันดับ 2
คิม ด็อก-กู
คิม ด็อก-กู (8 มกราคม พ.ศ. 2498 – 18 พฤศจิกายน พ.ศ. 2525) เป็นอดีตนักมวยสากลชาวเกาหลีใต้ที่เสียชีวิตหลังจากการแข่งขันชิงแชมป์โลกกับเรย์ แมนซีนี
ประวัติ
คิมเกิดในเมืองโกจิน ประเทศเกาหลีใต้ เมื่ออายุได้ 5 ขวบ พ่อก็เสียชีวิต เมื่ออายุ 14 ได้เดินทางเข้ามายังโซล เมืองหลวงของประเทศ เพื่อศึกษาต่อด้านวิชาชีพและชกมวยอาชีพ ซึ่งประสบความสำเร็จภายในระยะเวลา 4 ปี เมื่อได้ครองแชมป์ของสหพันธ์มวยภาคตะวันออกไกลและแปซิฟิก (OPBF) ในรุ่นไลท์เวท และได้มีโอกาสได้เดินทางไปชกชิงแชมป์โลกในรุ่นเดียวกันนี้ ของสมาคมมวยโลก (WBA) กับเรย์ มันซีนี แชมป์โลกชาวอเมริกันถึงลาสเวกัส สหรัฐอเมริกา เมื่อวันที่ 13 พฤศจิกายน พ.ศ. 2525 โดย คิมมีอันดับโลกเป็นรองแชมป์อันดับ 1 และเป็นการป้องกันตำแหน่งครั้งแรกของมันซีนีด้วย การชกครั้งนี้จัดบนเวทีกลางแจ้งในเวลาเย็น การชกเป็นไปอย่างดุเดือด เพราะคิมถูกมันซีนีไล่ชกแต่เพียงข้างเดียว แต่ก็กัดฟันยืนสู้ได้มาจนยกที่ 14 จึงล้มลงกองกับเวที ไม่ฟื้น แพทย์สนาม คือ น.พ.ลอนนี่ แฮมมาร์เกร็น ได้ทำการตรวจสมองของคิมก็พบว่าสมองไม่ทำงานเสียแล้ว ไม่มีปฏิกิริยาตอบสนอง จึงรีบนำส่งโรงพยาบาลเดเสิร์ตสปริงทันที
ในวันต่อมา ข่าวนี้ได้แพร่ไปถึงประเทศเกาหลีใต้ ซุน เยียว-ยัง มารดาของคิมได้ทราบข่าวได้แต่ร้องไห้ ทางรัฐบาลเกาหลีใต้ได้ออกเงินค่าตั๋วเครื่องบินให้นาง และลูกชายอีกคน คือ ยคิม คุน-ย็อง เดินทางไปดูอาการของคิม ด็อก-กูถึงสหรัฐอเมริกา
หลังจากคณะแพทย์ทำการผ่าตัดสมองหลายรอบแล้ว อาการก็ยังไม่ดีขึ้น รวมทั้งได้รับการรักษาแบบฝังเข็มด้วยคณะแพทย์เกาหลี 4 คนที่เดินทางไปด้วย มารดาของเขาจึงได้ตัดสินใจให้แพทย์ถอดเครื่องปั๊มหัวใจออก และให้คิม ด็อก-กูจากไปอย่างสงบ ในตอนเย็นของวันที่ 18 พฤศจิกายน จากนั้นได้มีการทำพิธีส่งมอบร่างของเขา เพื่อส่งกลับประเทศ โดยมีเทศบาลเมืองลาสเวกัสเป็นผู้ทำพิธีให้ และหลังจากกลับมาเกาหลีใต้แล้ว เพียง 4 วันต่อมา มารดาของเขาก็ได้ผูกคอตายตามลูกชายไป
การเสียชีวิตของคิม ด็อก-กูปรากฏเป็นข่าวโด่งดังไปทั่วโลก และทำให้ต่อมาการชกมวยสากลอาชีพได้ทำการปรับเปลี่ยนกติกาจากเดิม 15 ยก มาเป็น 12 ยก เช่นในปัจจุบัน
ยุวชนฮิตเลอร์
ยุวชนฮิตเลอร์ (Hitler Youth; Hitlerjugend ฮิตเลอร์ยูเกนด์, มักย่อเป็น HJ ในภาษาเยอรมัน) เป็นองค์การเยาวชนของพรรคนาซีในประเทศเยอรมนี จุดกำเนิดย้อนไปถึง ค.ศ. 1922 ในรูปองค์การก่อนหน้าซึ่งสัมพันธ์กับพรรคนาซีซึ่งมีฐานในมิวนิก (ขณะนั้น) ตั้งแต่ ค.ศ. 1933 ถึง 1945 เป็นองค์การเยาวชนอย่างเป็นทางการองค์การเดียวในประเทศเยอรมนี และเป็นองค์การกึ่งทหารบางส่วน ประกอบด้วยฮิตเลอร์ยูเกนต์สำหรับเยาวชนชายอายุ 14 ถึง 18 ปี ดอยท์เชสยุงโฟล์ค (เยาวชนเยอรมัน) สำหรับเด็กชายอายุน้อยกว่านั้น และสันนิบาตสาวเยอรมัน
เมื่อนาซีเยอรมนียอมจำนนใน ค.ศ. 1945 องค์การสิ้นสภาพโดยพฤตินัย เมื่อวันที่ 10 สิงหาคม ค.ศ. 1945 สภาควบคุมฝ่ายสัมพันธมิตรประกาศให้มิชอบด้วยกฎหมายร่วมกับองค์การพรรคนาซีอื่น ภายใต้มาตรา 86 แห่งประมวลกฎหมายอาญาเยอรมัน ยุวชนฮิตเลอร์เป็น "องค์การขัดต่อรัฐธรรมนูญ" และห้ามกระจายหรือใช้สัญลักษณ์ขององค์การในที่สาธารณะ ยกเว้นเพื่อวัตถุประสงค์ทางการศึกษาหรือวิจัย
รัฐมนตรีลอย
รัฐมนตรีลอย (minister without portfolio) เป็นรัฐมนตรีที่ไม่มีหน้าที่รับผิดชอบเจาะจง หรือรัฐมนตรีที่ไม่ได้ประจำกระทรวงใดกระทรวงหนึ่ง ตำแหน่งที่มีแต่ในนามนี้ มักพบได้โดยเฉพาะอย่างยิ่งในประเทศที่ปกครองโดยรัฐบาลผสม และคณะรัฐมนตรีที่อำนาจการตัดสินใจ ซึ่งรัฐมนตรีลอยแม้ว่าจะไม่ดำรงตำแหน่งหรือประจำกระทรวงใดชัดเจน แต่มีสิทธิลงคะแนนออกเสียงในการตัดสินใจของคณะรัฐมนตรี ในบางประเทศที่ฝ่ายบริหารไม่ได้ประกอบด้วยพรรคร่วมรัฐบาล และ ที่พบบ่อยครั้งกว่าคือ ประเทศที่ประธานาธิบดีเป็นประมุข อย่างเช่น สหรัฐอเมริกา ตำแหน่งดังกล่าว หรือตำแหน่งเทียบเท่ารัฐมนตรีลอย มักพบได้น้อย
อนันต์ ลิมปคุปตถาวร
นายอนันต์ ลิมปคุปตถาวร (เกิด 6 พฤษภาคม พ.ศ. 2494) อดีตสมาชิกสภาผู้แทนราษฎรจังหวัดชัยภูมิ เขต 4 อดีตนายกองค์การบริหารส่วนจังหวัดชัยภูมิ ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
เครื่องกล
เครื่องกล สามารถหมายถึง
อนันต์ ลิมปคุปตถาวร
ประวัติ
อนันต์ ลิมปคุปตถาวร เกิดเมื่อวันที่ 6 พฤษภาคม พ.ศ. 2494 เป็นบุตรของนายลิมฮะ และนางโซ้ยม่วย แซ่ลิ้ม สำเร็จการศึกษาจากมหาวิทยาลัยราชภัฏนครราชสีมา สมรสกับนางน้ำทิพย์ ลิมปคุปตถาวร
งานการเมือง
อดีตเป็นสมาชิกสภาจังหวัดชัยภูมิ 3 สมัย, นายกองค์การบริหารส่วนจังหวัดชัยภูมิ (เลือกตั้ง พ.ศ. 2547) จากนั้นในช่วงหลังการเลือกตั้งใหญ่สมาชิกสภาผู้แทนราษฎรในปี พ.ศ. 2550 นายอนันต์ได้ชิงลาออกจากตำแหน่งนายกองค์การบริหารส่วนจังหวัดชัยภูมิ และลงสมัครอีกครั้ง ซึ่งในครั้งนี้นายอนันต์พ่ายให้กับนายสุริยน ภูมิรัตนประพิณ อดีตสมาชิกวุฒิสภาจังหวัดชัยภูมิ (ชุดปี พ.ศ. 2543)
หลังจากนั้นนายอนันต์จึงขึ้นมาเล่นการเมืองระดับชาติโดยเข้าร่วมงานกับพรรคภูมิใจไทย แต่เนื่องจากพรรคเพื่อไทย เกิดปัญหาผู้สมัครไม่ลงตัวระหว่างนางสาวสุนทรี ชัยวิรัตนะ กับนางสาวปาริชาติ ชาลีเครือ จึงหันมาดึงนายอนันต์ไปลงสมัครในนามพรรคเพื่อไทย และได้รับการเลือกตั้งในที่สุด ด้วยคะแนน 46,026 คะแนน เอาชนะนายพุฒิพงศ์ สงวนวงศ์ชัย พี่ชายนายวุฒิชัย สงวนวงศ์ชัย สมาชิกบ้านเลขที่ 111 จากพรรคประชาธิปัตย์ที่ได้ 33,166 คะแนน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรคเพื่อไทย แต่ไม่ได้รับการเลือกตั้ง
สมาชิกสภาผู้แทนราษฎร
อนันต์ ลิมปคุปตถาวร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ยูโตะ โอโนะ
ยูโตะ โอโนะ (小野悠斗) เกิดวันที่ 28 กันยายน ค.ศ. 1991 ณ โยโกซูกะ จังหวัดคานางาวะ เป็นนักฟุตบอลชาวญี่ปุ่น ผู้ทำหน้าที่ให้แก่ทีมเชียงใหม่ ยูไนเต็ด ในไทยลีก 2
น้องชายของเขาชื่อยูจิเป็นนักฟุตบอลระดับอาชีพ ซึ่งทำหน้าที่ให้แก่ทีมกัมบะ โอซากะ เช่นกัน
สโมสรอาชีพ
เมื่อวันที่ 17 มกราคม ค.ศ. 2020 ได้มีการยืนยันว่าโอโนะจะเข้าร่วมสโมสรสมุทรปราการ ซิตี้ ในไทยลีกสำหรับฤดูกาล 2020
สถิติสโมสร
''อัปเดตถึง 19 กุมภาพันธ์ ค.ศ. 2021''
วงศ์ปลาแป้น
ปลาแป้น (Ponyfish, Slipmouth, Slimy; วงศ์: Leiognathidae) เป็นปลาทะเลกระดูกแข็งวงศ์หนึ่ง ใช้ชื่อวิทยาศาสตร์ว่า Leiognathidae ในอันดับปลากะพง (Perciformes)
มีพฤติกรรมอยู่รวมกันเป็นฝูงในชายฝั่งใกล้แหล่งน้ำกร่อยหรือน้ำจืด พบทั้งหมด 3 สกุล 24 ชนิด เป็นปลาเศรษฐกิจ
สาลี่
สาลี่ อาจหมายถึง
รถตู้ประหารชีวิต
รถตู้ประหารชีวิต หรือเรียก หน่วยประหารชีวิตเคลื่อนที่ ถูกพัฒนาขึ้นโดยรัฐบาลสาธารณรัฐประชาชนจีน และใช้ครั้งแรกใน พ.ศ. 2540 นักโทษจะถูกรัดด้วยสายหนังกับเปลหาม และประหารชีวิตโดยการฉีดสารพิษในรถตู้ รถตู้ดังกล่าวทำให้การลงโทษประหารชีวิตไม่จำเป็นต้องเคลื่อนย้ายนักโทษไปยังลานประหาร รถตู้ยังช่วยลดจำนวนคนที่ต้องใช้ในการประหารชีวิตแต่ละครั้งด้วย โดยมีเพียงสี่คนช่วยในการฉีดเท่านั้น แม้ว่าทางการจีนจะอ้างว่ารถตู้ดังกล่าวมีมนุษยธรรมกว่าการประหารชีวิตแบบเก่า แต่กลุ่มสิทธิมนุษยชนก็ทำนายว่า อัตราการประหารชีวิตในจีนจะเพิ่มขึ้น เพราะการประหารชีวิตเป็นไปโดยสะดวก
อรรถพล สนิทวงศ์ชัย
ประวัติ
อรรถพล สนิทวงศ์ชัย เป็นบุตรชายของเฉลิมพล สนิทวงศ์ชัย อดีตรองประธานสภาผู้แทนราษฎร กับ บังอร สนิทวงศ์ชัย และเป็นน้องชายของ ธิรดา สนิทวงศ์ชัย
กังตีกูดาลีบือร์ดาดึ
กังตีกูดาลีบือร์ดาดึ (Cântico da Liberdade) เป็นเพลงชาติของประเทศกาบูเวร์ดี เพลงนี้ได้ใช้เป็นเพลงชาติอย่างเป็นทางการใน ค.ศ. 1996 แทนเพลง "เอชตาแออานอซาปาตรียาไบอามาดา" ซึ่งเป็นเพลงชาติเดียวกันกับของประเทศกินี-บิสเซา และเป็นมรดกจากความเป็นเอกราชร่วมกันของทั้งสองประเทศ ทำนองประพันธ์โดยอาดัลแบร์ตู อีฌีนู ตาวารึช ซิลวา (Adalberto Higino Tavares Silva) และเนื้อร้องประพันธ์โดยอามิลการ์ สเปนเซอร์ ลอปึช (Amílcar Spencer Lopes)
อรรถพล สนิทวงศ์ชัย
ประวัติ
อรรถพล สำเร็จการศึกษา บริหารธุรกิจบัณฑิต สาขาการตลาด จากมหาวิทยาลัยเกริก
อรรถพล เสียชีวิตจากการพลัดตกอาคารคอนโดมีเนียม ชั้น 10 เมื่อวันที่ 22 มิถุนายน พ.ศ. 2548 ขณะพักอาศัยกับนางสาววาสนา สุนีย์ แฟนสาว ซึ่งเสียชีวิตจากการกระโดดตึกในห้องเดียวกันในวันต่อมา
การทำงาน
อรรถพล สนิทวงศ์ชัย เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุดรธานีร่วมกับบิดา ในฐานะทายาททางการเมือง ในครั้งนั้นนายอรรถพล ลงสมัครรับเลือกตั้งในนามพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งเป็น ส.ส.สมัยแรก แต่บิดากลับไม่ได้รับเลือกตั้งและหันเหไปทำงานการเมืองท้องถิ่นโดยเป็นนายกองค์การบริหารส่วนจังหวัดอุดรธานี ในการเลือกตั้ง พ.ศ. 2547
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครเป็นครั้งที่ 2 และได้รับเลือกตั้งเป็น ส.ส.อีกสมัย แต่หลังจากนั้นอีกเพียงไม่กี่เดือน เขาก็เสียชีวิตจากการพลัดตกจากอาคารชั้น 10
ทีมผสมในโอลิมปิกเยาวชนฤดูหนาว 2020
ทีมผสม เป็นทีมของนักกีฬาจากหลายประเทศที่ได้เข้าร่วมแข่งขันกีฬาโอลิมปิกเยาวชนฤดูหนาว ครั้งที่ 3 ค.ศ. 2020 (พ.ศ. 2563) ณ เมืองโลซาน ประเทศสวิตเซอร์แลนด์ ระหว่างวันที่ 9 - 22 มกราคม พ.ศ. 2563 ประกอบด้วยนักกีฬาจาก 25 ประเทศ มีนักกีฬาเข้าแข่งขันทั้งหมด 204 คน แบ่งเป็นชาย 121 คนและหญิง 83 คน เข้าร่วมการแข่งขันใน 6 ชนิดกีฬา
ทีมผสมเป็นทีมที่เกิดจากการรวมทีมของนักกีฬาที่เป็นตัวแทนของคณะกรรมการโอลิมปิกแห่งชาติแต่ละประเทศ โดยเรียกว่า ทีมผสม มีรหัสประเทศโอลิมปิก คือ MIX ใช้ในการเข้าร่วมแข่งขันโอลิมปิกเยาวชนฤดูหนาว 2020 โดยทีมผสมนี้เข้าร่วมแข่งขันทั้งรายการที่เป็นการแข่งขันของทีมผสมทั้งหมด หรือรายการที่มีทีมผสมเข้าร่วม และรายการที่ไม่ใช่ทีมผสม เมื่อนักกีฬาทีมผสมได้รับเหรียญรางวัล ธงโอลิมปิกก็ถูกเชิญขึ้นแทนที่ธงประจำชาติ ถ้าหากทีมผสมได้รับเหรียญทองผู้จัดการแข่งขันจะเล่นเพลงโอลิมปิกแทนเพลงชาติ การแข่งขันครั้งนี้จัดการแข่งขันประเภททีมผสมทั้งหมด 6 รายการ
เทศบาลเมืองชัยภูมิ
เทศบาลเมืองชัยภูมิ เป็นองค์กรปกครองส่วนท้องถิ่นรูปแบบเทศบาลเมือง ตั้งอยู่ในอำเภอเมืองชัยภูมิ จังหวัดชัยภูมิ ครอบคลุมพื้นที่ตำบลในเมืองทั้งตำบล จัดตั้งตามราชกิจจานุเบกษา เมื่อวันที่ 29 พฤศจิกายน พ.ศ. 2479 ตั้งอยู่ห่างจากลำน้ำชีไปทางทิศเหนือประมาณ 14 กิโลเมตร พื้นที่เขตเทศบาลเดิม 2.88 ตารางกิโลเมตรหรือประมาณ 1,800 ไร่ มีบ้านเรือนปลูกสร้างประมาณ 7,000 หลังคาเรือน ประชากร 24,000 ต่อมาในปี พ.ศ. 2536 ได้มีการขยายขอบเขตเทศบาลออกไป มีเนื้อที่ 30.78 ตารางกิโลเมตรหรือประมาณ 19,237 ไร่
การบริหาร
เทศบาลเมืองชัยภูมิประกอบด้วยสภาเทศบาล (ทำหน้าที่ฝ่ายนิติบัญญัติ) และนายกเทศมนตรี (ทำหน้าที่ฝ่ายบริหาร)
อาคารสำนักงานเทศบาลเมืองชัยภูมิหลังใหม่ได้ดำเนินการก่อสร้างจากงบประมาณรายได้ของเทศบาล และได้เปิดใช้บริการแก่ประชาชนทั่วไปแล้วตั้งแต่วันที่ 25 มิถุนายน พ.ศ. 2544 เป็นต้นมา เปิดให้บริการในชั้นต่าง ๆ ดังนี้
การศึกษา
เทศบาลเมืองชัยภูมิ มีสถานศึกษาในสังกัดจำนวน 4 แห่ง ภายใต้การกำกับดูแลโดยกองการศึกษา เทศบาลเมืองชัยภูมิ ดังนี้
พรเพ็ญ บุญศิริวัฒนกุล
พรเพ็ญ บุญศิริวัฒนกุล (เกิด 25 ธันวาคม พ.ศ. 2498) สมาชิกสภาผู้แทนราษฎรจังหวัดชัยภูมิ เขต 6 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ประวัติ
นางพรเพ็ญ บุญศิริวัฒนกุล เกิดเมื่อวันที่ 25 ธันวาคม พ.ศ. 2498 เป็นบุตรีของ จ.ส.อ.สำราญ และนางเมี้ยน เพ็ชรมณี มีพี่น้อง 2 คน สำเร็จการศึกษาวิทยาศาสตร์บัณฑิต สาขาพยาบาล มหาวิทยาลัยขอนแก่น สมรสกับ นายแพทย์ชัยนันท์ มีบุตร 3 คน มีบุตร 1 คน ธิดา 2 คน
งานการเมือง
อดีตเป็นพยาบาลวิชาชีพโรงพยาบาลภูเขียว พ.ศ. 2544 ลงสมัครรับเลือกตั้งสมาชิกสภาผู้แทนราษฎร สังกัดพรรคความหวังใหม่ แต่ไม่ได้รับเลือก โดยพ่ายแพ้ให้กับนายเจริญ จรรย์โกมล จากพรรคไทยรักไทย ต่อมา พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดชัยภูมิ และได้รับการเลือกตั้ง แต่มีการปฏิวัติเสียก่อน จึงยังไม่ได้ทำหน้าที่ หลังจากนั้นระหว่างปี พ.ศ. 2552 - 2554 นางพรเพ็ญดำรงตำแหน่งรองนายกเทศมนตรีตำบลภูเขียว อำเภอภูเขียว
พ.ศ. 2554 นางพรเพ็ญลงสมัครรับเลือกตั้งเป็นสมาชิกสภาผู้แทนราษฎรจังหวัดชัยภูมิอีกครั้ง ในนามพรรคเพื่อไทย และได้รับการเลือกตั้ง โดยเอาชนะนายเชวงศักดิ์ เร่งไพบูลย์วงษ์ อดีต ส.ส. จากพรรคชาติไทยพัฒนาเมื่อรับราชการการเมือง ได้ดำรงตำแหน่งเป็นรองประธานคณะกรรมาธิการ ศิลปะและวัฒนธรรม คนที่หนึ่งชุดที่๒๔ ตามมติประชุมกรรมธิการครั้งที่๗๔ วันพุธที่๑๓ พฤศจิกายน ๒๕๕๖
สมาชิกสภาผู้แทนราษฎร
พรเพ็ญ บุญศิริวัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเติมอากาศ
การเติมออกซิเจน (oxygenation) หรือการเติมอากาศ (Aeration) เป็นหัวใจของการทำงานของระบบบำบัดน้ำเสียแบบใช้ออกซิเจนจากอากาศ เพราะหากระบบบำบัดน้ำเสียขาดออกซิเจน จุลินทรีย์ทั้งหลายก็ไม่สามารถทำงานได้ ถ้ามีปริมาณออกซิเจนละลายน้ำอยู่สูง ระบบก็สามารถบำบัดน้ำได้ดีหรือสามารถรับน้ำเสียได้มากขึ้น แต่เนื่องจากค่าการละลายน้ำของออกซิเจนที่ความดันบรรยากาศมีค่าต่ำย่อมจะทำให้มีแรงขับ (Driving Force) ต่ำตามไปด้วย ดังนั้น การเพิ่มอัตราการละลายน้ำของออกซิเจนที่ความดันบรรยากาศ จึงได้แก่การเพิ่มผิวสัมผัส (Interfacia Area) ระหว่างอากาศกับน้ำให้มีค่ามากที่สุด สภาพการทำงานโดยทั่วไปของระบบบำบัดน้ำเสีย จะมีค่าความต้องการออกซิเจนเปลี่ยนแปลงอยู่ตลอดเวลาตามปริมาณความต้องการออกซิเจนของจุลินทรีย์ ซึ่งขึ้นอยู่กับอัตราการไหลของน้ำเสียและความเข้มข้นของมวลสารอินทรีย์ ซึ่งในการออกแบบจะต้องเติมออกซิเจนให้แก่ระบบที่ความต้องการสูงสุดได้อย่างเพียงพอ การเติมอากาศให้กับระบบำบัดน้ำเสียสามารถเติมได้โดย 1) เกิดขึ้นเองตามธรรมชาติ ระบบบำบัดน้ำเสียที่ใช้การเติมอากาศแบบนี้ เช่น ระบบบ่อผึ่ง (Oxidation Ponds)ออกซิเจนจากอากาศจึงแพร่ลงบนเฉพาะที่ผิวหน้าของบ่อผึ่งเท่านั้น ถ้าหากอัตราการใช้ออกซิเจนในระบบ มีมากกว่าอัตราการแพร่ของออกซิเจนก็จะทำให้เกิดสภาวะที่เรียกว่าไร้อากาศ (Anaerobic)หรือค่าออกซิเจนที่ละลายอยู่ในน้ำมีค่าเท่ากับ 0 ในสภาวะเช่นนี้ทำให้เกิดกลิ่นเหม็นจากก๊าซไข่เน่าในระบบบำบัดน้ำเสียได้ และน้ำจะมีสีดำ การเติมอากาศวิธีนี้จึงไม่ต้องการพลังงานในการเติมอากาศ 2) โดยใช้เครื่องกลเติมอากาศ เช่น กังหันชัยพัฒนา เครื่องกลในระบบบำบัดแบบสระเติมอากาศ (Aerated Lagoon)เครื่องกลในระบบตะกอนเร่ง (Activated Sludge)เป็นต้น ซึ่งการเติมอากาศวิธีนี้จำเป็นต้องมีพลังงานมาเกี่ยวข้อง แต่ถ้าไม่มีการควบคุมที่ดี ก็จะเกิดการสูญเสียพลังงานไปโดยเปล่าประโยชน์ เครื่องกลเติมอากาศมีหน้าที่อยู่ 2 ประการ คือ หน้าที่ในการให้ออกซิเจนแก่น้ำในระบบบำบัดน้ำเสียได้อย่างพอเพียง และหน้าที่ในการกวนน้ำเพื่อให้ออกซิเจนที่ละลายน้ำอยู่กระจายออกเสมอทั่วทั้งบริเวณที่ต้องการ พลังงานที่ใช้ในการกวนนี้จะต้องมีค่าพอเหมาะสำหรับการกระจายออกซิเจนในน้ำต่อการเจริญเติบโตของจุลินทรีย์ เพราะถ้ากวนน้อยเกินไปจุลินทรีย์จะไม่ได้รับออกซิเจนอย่างเพียงพอ เป็นผลให้ระบบไม่สามารถทำงานได้ดีเท่าที่ควร แต่ถ้ากวนแรงเกินไปก็จะสิ้นเปลืองพลังงานโดยไม่เกิดประโยชน์ เครื่องกลเติมอากาศแต่ละชนิดมีทั้งข้อดีและข้อเสียในด้านต่างๆ ดังนั้นการออกแบบและประดิษฐ์เครื่องกลเติมอากาศ จะต้องเข้าใจหลักการทำงาน วิธีคำนวณ ตลอดจนเข้าใจถึงวิธีการทดสอบสมรรถนะในการถ่ายเทออกซิเจนลงไปในน้ำต่อพลังงาน (Performance of Oxygen Transfer in Water) หน่วยเป็นกิโลกรัมของออกซิเจน/แรงม้า-ชั่วโมง ปัจจุบันมีการใช้หัวกระจายอากาศ ช่วยในการเพิ่มประสิทธิภาพในระบบบำบัดน้ำเสียแบบต่างๆ
กีฬาเทควันโดในซีเกมส์ 2021
การแข่งขัน เทควันโด ในมหกรรมกีฬา ซีเกมส์ 2021 จะจัดขึ้นที่ สนามกีฬาในร่มเขตเต็ยโห่ ในกรุง ฮานอย. ตั้งแต่วันที่ 16 ถึง 19 พฤษภาคม พ.ศ. 2565.
ตริโปลี
ตริโปลี (Tripoli; طرابلس / Ṭarābulus, ; ภาษาอาหรับลิเบีย: ' ; ภาษาเบอร์เบอร์: Ṭrables; มาจากΤρίπολις / ' "สามเมือง") เป็นเมืองใหญ่ที่สุดและเมืองหลวงของประเทศลิเบีย บางครั้งเรียกว่า "ตริโปลีตะวันตก" (طرابلس الغرب / Ṭarābulus al Gharb) เพื่อให้ต่างจากตริโปลีในประเทศเลบานอน
ตริโปลีมีประชากร 1,065,405 คน (พ.ศ. 2549) ตั้งอยู่ทางตะวันตกเฉียงเหนือของประเทศ อยู่ที่ขอบของทะเลทราย เป็นส่วนของแผ่นดินที่ติดกับทะเลเมดิเตอร์เรเนียน ตรงบริเวณที่เป็นอ่าว ชาวฟินิเชียก่อตั้งเมืองตริโปลีขึ้นเมื่อ 700 ปีก่อนคริสต์ศักราช โดยตั้งชื่อว่า "Oyat" ตริโปลีเป็นเมืองที่ใหญ่ที่สุด มีท่าเรือ และเป็นที่ตั้งของมหาวิทยาลัยลิเบีย เนื่องจากเป็นเมืองที่มีประวัติยาวนาน จึงมีแหล่งโบราณคดีในเมืองมากมาย มีภูมิอากาศแบบเมดิเตอร์เรเนียน คือ อากาศร้อน ฤดูร้อนแล้ง ฤดูหนาวฝนตก
เศรษฐกิจ
ตริโปลีเป็นหนึ่งในศูนย์กลางหลักของเศรษฐกิจของลิเบียร่วมกับมิศรอตะฮ์ เป็นศูนย์กลางการธนาคาร การเงิน และการสื่อสารชั้นนำในประเทศ และเป็นหนึ่งในเมืองการค้าและการผลิตชั้นนำในลิเบีย บริษัทที่ใหญ่ที่สุดในประเทศหลายบริษัทรวมทั้งบริษัทข้ามชาติส่วนใหญ่ตั้งสำนักงานใหญ่และสำนักงานกึ่งที่พักในตริโปลี ผลผลิตที่สำคัญ ได้แก่ อาหารแปรรูป สิ่งทอ วัสดุก่อสร้าง เสื้อผ้า และผลิตภัณฑ์ยาสูบ นับตั้งแต่การยกเลิกการคว่ำบาตรลิเบียใน พ.ศ. 2542 และอีกครั้งใน พ.ศ. 2546 มีการลงทุนจากต่างประเทศและการท่องเที่ยวเพิ่มขึ้นในตริโปลี และการจราจรมีความหนาแน่นขึ้นบริเวณท่าเรือของเมืองและสนามบินนานาชาติตริโปลีซึ่งเป็นสนามบินนานาชาติหลักของลิเบีย
ตริโปลีเป็นที่ตั้งของพื้นที่จัดงานแสดงสินค้านานาชาติตริโปลีซึ่งเป็นนิทรรศการอุตสาหกรรม การเกษตร และการค้าระดับนานาชาติ ตั้งอยู่ที่ถนนอุมัร อัลมุคตาร งานแสดงสินค้านี้หนึ่งในสมาชิกของสมาคมอุตสาหกรรมนิทรรศการระดับโลกซึ่งตั้งอยู่ในปารีส ประเทศฝรั่งเศส งานแสดงสินค้านานาชาตินี้จัดขึ้นระหว่างวันที่ 2–12 เมษายนของทุกปี โดยเฉลี่ยมีผู้เข้าร่วมงานจากประมาณ 30 ประเทศ และจากบริษัทและองค์กรมากกว่า 2,000 แห่ง
กีฬาเรือใบในโอลิมปิกฤดูร้อน 2008 – รอบคัดเลือก
การแข่งขันกีฬาเรือใบในโอลิมปิกฤดูร้อน 2008 รอบคัดเลือก เป็นการแข่งขันเรือใบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 272 ลำ แต่ละประเทศสามารถส่งนักกีฬาเข้าแข่งขันได้สูงสุดเรือ 1 ลำต่อรายการ การคัดเลือกสิ้นสุดเมื่อวันที่
พรรคประชาชนซาราวัก
พรรคประชาชนซาราวัก (Parti Rakyat Sarawak; Sarawak Peoples' Party) เป็นพรรคการเมืองในรัฐซาราวัก มาเลเซีย และเป็นส่วนหนึ่งในแนวร่วมแห่งชาติบาซีนัน นาซียนนัล พรรคนี้ก่อตั้งขึ้นเพื่อสืบทอดแนวคิดของพรรคเชื้อสายดายักแห่งซาราวักที่สลายตัวไปเมื่อเดือนธันวาคม พ.ศ. 2546 นำโดย ดาโต๊ะ สรี เจมส์ มาซิง และซึง ชีฮัว
ประสาทกายวิภาคศาสตร์
ประสาทกายวิภาคศาสตร์ (Neuroanatomy) เป็นสาขาหนึ่งของวิชากายวิภาคศาสตร์ซึ่งศึกษาเกี่ยวกับการจัดเรียงโครงสร้างทางกายวิภาคของระบบประสาท ซึ่งในสัตว์มีกระดูกสันหลังจะประกอบเส้นประสาทจำนวนมากที่กระจายตัวจากสมองไปยังส่วนต่างๆ ของร่างกาย รวมทั้งโครงสร้างภายในของสมองซึ่งมีความซับซ้อนมาก การศึกษาประสาทกายวิภาคศาสตร์จึงมีการพัฒนาอย่างเป็นระเบียบในตัวมันเอง และยังเป็นสาขาวิชาที่มีการศึกษาเป็นพิเศษในวิชาประสาทวิทยาศาสตร์ การอธิบายความแตกต่างของโครงสร้างและส่วนของสมองจะเน้นไปถึงการศึกษาการทำงานของมัน ดังเช่นการศึกษาของนักประสาทวิทยาศาสตร์จะมาจากการศึกษาความผิดปกติ (damage หรือ lesion) ของสมองในแต่ละส่วนว่ามีผลอย่างไรต่อพฤติกรรมหรือการทำงานของประสาท
ตัวอย่าง
ระบบประสาทของมนุษย์แบ่งออกได้เป็นระบบประสาทกลาง หรือ ซีเอ็นเอส (central nervous system) และระบบประสาทนอกส่วนกลาง หรือ พีเอ็นเอส (peripheral nervous system) ระบบประสาทกลางประกอบด้วยสมอง (brain) และไขสันหลัง (spinal cord) ซึ่งมีหน้าที่หลักในการควบคุมพฤติกรรม ส่วนระบบประสาทนอกส่วนกลางประกอบด้วยเซลล์ประสาททั้งหมดที่อยู่นอกระบบประสาทกลาง ซึ่งสามารถแบ่งออกได้เป็นระบบประสาทกาย (somatic nervous system) และระบบประสาทอิสระ หรือ เอเอ็นเอส (autonomic nervous system) ระบบประสาทกายประกอบด้วยเซลล์ประสาทนำเข้า (afferent neuron) ที่ส่งข้อมูลการรับความรู้สึกจากอวัยวะรับความรู้สึกมายังสมองและไขสันหลัง และเซลล์ประสาทนำออกที่ขนส่งข้อมูลสั่งการออกไปยังกล้ามเนื้อหรืออวัยวะที่ตอบสนองอื่นๆ ระบบประสาทอิสระแบ่งออกได้เป็น 2 ส่วน คือ ระบบประสาทซิมพาเทติก (sympathetic nervous system) ซึ่งเป็นชุดของเส้นประสาทที่กระตุ้นการตอบสนองแบบ สู้หรือหนี ("fight-or-flight" response) ส่วนระบบประสาทพาราซิมพาเทติก (parasympathetic nervous system) ตรงกันข้ามกันคือเตรียมความพร้อมร่างกายให้พักผ่อนและเก็บพลังงานเอาไว้
พิธีสำเร็จการศึกษา
พิธีสำเร็จการศึกษา หมายถึง การมอบใบประกาศณียบัตรหรือปริญญาบัตร ซึ่งอาจรวมถึงพืธีการที่เกียวข้อง ซึ่งนักศึกษาสำเร็จการศึกษา
ช่องทางการรับยา
ช่องทางการรับยา คือ ทางที่ยาจะสามารถเข้าสู่เป้าหมายได้โดยวิธีการต่าง ๆ เช่น การกิน การฉีดยา การทายาที่ผิวหนัง
นูซาเปอนีดา
นูซาเปอนีดา (ᬦᬸᬲᬧᭂᬦᬶᬤ) เป็นเกาะทางตะวันออกเฉียงใต้ของเกาะบาหลี ประเทศอินโดนีเซีย เป็นส่วนหนึ่งของอำเภอกลุงกุง ซึ่งเป็นอำเภอที่มีอาณาเขตรวมเกาะเล็กอื่น ๆ โดยรอบ เช่น นูซาเลมโบงัน และเกาะน้อยอีกสิบสองเกาะ เกาะเปอนีดากับเกาะบาหลีคั่นกันด้วยช่องแคบบาดุง ลักษณะเกาะเต็มไปด้วยเขา และมีจุดสูงสุดที่ 524 เมตรจากระดับน้ำทะเล ปัจจุบันเกาะเป็นหนึ่งในจุดหมายปลายทางการท่องเที่ยวสำคัญของบาหลี
เกาะเล็กโดยรอบมีอยู่สิบสามเกาะ รวมถึง เกาะเลมโบงัน, เกาะเซอนีงัน ประชากรของเกาะอยู่ที่ไม่เกิน 45,110 คน ตามสำมะโนปี 2010 ซึ่งเปลี่ยนแปลงน้อยมากเทียบกับสิบปีก่อนหน้า
เปรซิเดียม
เปรซิเดียม หรือศัพท์บัญญัติว่า คณะผู้บริหารสูงสุด (presidium) เป็นสภาเจ้าหน้าที่ผู้บริหารในสมัชชาการเมืองบางแห่งซึ่งว่าราชการร่วมกัน โดยอาจอยู่เคียงกับประธานาธิบดีคนหนึ่งหรือใช้อำนาจแทนประธานาธิบดีก็ได้
รัฐคอมมิวนิสต์
ในรัฐคอมมิวนิสต์ เปรซิเดียมเป็นคณะกรรมการถาวรของสภานิติบัญญัติ เช่น สภาโซเวียตสูงสุดในสหภาพโซเวียต เปรซิเดียมของสภาโซเวียตสูงสุดแห่งสหภาพโซเวียตมีขึ้นตั้งแต่ปี 1936 เมื่อสภาโซเวียตสูงสุดแห่งสหภาพโซเวียตประชุมแทนรัฐสภาโซเวียตโดยมีคณะกรรมการบริหารกลางซึ่งปกครองในระหว่างสมัยประชุม มีหัวหน้าคือ "เปรซิเดียมแห่งคณะกรรมการบริหารกลาง" ในปี 1936 โครงสร้างนี้ถูกแทนที่ด้วยเปรซิเดียมแห่งสภาโซเวียตสูงสุดอย่างเดียว โดยไม่มีคณะกรรมการบริหารกลาง และตั้งแต่ปีนั้นถึงปี 1989 ประธานเปรซิเดียมแห่งสภาโซเวียตสูงสุดเป็นชื่อตำแหน่งอย่างเป็นทางการของประมุขแห่งรัฐสหภาพโซเวียตจนมีการเริ่มใช้ตำแหน่งประธานสภาโซเวียตสูงสุดในปี 1990 และต่อมาเปลี่ยนเป็นประธานาธิบดีสหภาพโซเวียตแทน สาธารณรัฐแห่งสหภาพโซเวียตแต่ละแห่งมีเปรซิเดียมเป็นผู้นำ เช่น เปรซิเดียมแห่งสภาโซเวียตสูงสุดแห่งสหพันธ์สาธารณรัฐสังคมนิยมโซเวียตรัสเซียและเปรซิเดียมแห่งสภาโซเวียตสูงสุดแห่งสาธารณรัฐสังคมนิยมโซเวียตยูเครน ซึ่งประธานของเปรซิเดียมทั้งสองเป็นผู้นำโดยพฤตินัยของสาธารณรัฐทั้งสอง
ตั้งแต่ปี 1952 ถึง 1966 คณะกรรมการบริหารสูงสุดของพรรคคอมมิวนิสต์สหภาพโซเวียตเรียกว่าเปรซิเดียมคณะกรรมการกลางแห่งพรรคคอมมิวนิสต์ อย่างไรก็ดี แม้มีชื่อคล้ายกันกับเปรซิเดียมแห่งสภาโซเวียตสูงสุด แต่เปรซิเดียมทั้งสองมีอำนาจและหน้าที่ต่างกัน
ประเทศบังกลาเทศ
ในพรรคการเมืองบังกลาเทศ สันนิบาตอวามี เปรซิเดียมเป็นแวดวงสมาชิกในสุดหรือสูงสุดซึ่งมีความสำคัญสูงสุดภายในพรรค
ประเทศในทวีปยุโรป
ในประเทศเยอรมนี เปรซิเดียมแห่งบุนเดชตักประกอบด้วยประธาน ซึ่งเดิมเป็นผู้แทนของกลุ่มพรรคการเมืองขนาดใหญ่สุด และรองประธานอย่งาน้อยหนึ่งคนจากกลุ่มพรรกคารเมืองแต่ละกลุ่ม เปรซิเดียมรับผิดชอบสำหรับการปกครองรูทีนของสภานิติบัญญัติ ซึ่งปัจจุบันยังรวมกิจกรรมธุรการและวิจัยของสภาฯ ด้วย บุนเดสรัทแห่งเยอรมนีก็มีเปรซิเดียมเป็นหัวหน้าเช่นกัน ประกอบด้วยประธานและรองประธาน 2 คน รัฐเยอรมันในอดีตก็มีรัฐสภาซึ่งมีเปรซิเดียมเป็นหัวหน้าด้วย ทั้งในจักรวรรดิเยอรมัน สาธารณรัฐไวมาร์ นาซีเยอรมนีและเยอรมนีตะวันออก
ในทำนองเดียวกัน รัฐสภานอร์เวย์มีเปรซิเดียมเป็นหัวหน้า ประกอบด้วยประธานและรองประธาน 5 คน รัฐสภาสวีเดนมีเปรซิเดียมเป็นหัวหน้าประกอบด้วยประธานและรองประธาน 3 คน รัฐสภาเฮลเลนนิกในกรีซมีเปรซิเดียมเป็นหัวหน้าประกอบด้วยประธาน รองประธาน 7 คน หัวหน้า 3 คนและเลขานุการ 6 คน
องค์การที่มิใช่รัฐ
เปรซิเดียมของสังคมนิยมสากลให้คำแนะนำแก่ประธานและนำปัญหาขึ้นพิจารณา ในองค์การนักศึกษาแฟลนเดอร์และสแกนดิเนเวีย เปรซิเดียมเป็นคำรวมสำหรับประธานในการปกครองขององค์การทั้งหมด
เฮลอินเอเซล (2012)
เฮลอินเอเซล (2012) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ในปี 2012 ซึ่งจัดเป็นปีที่ 4 แล้ว สถานที่จัดคือ ฟิลิปส์ อารีนา ในเมือง แอตแลนตา, รัฐจอร์เจีย สหรัฐอเมริกา เมื่อวันที่ 28 ตุลาคม ค.ศ. 2012 ซึ่งจัดหลังจากศึก ไนท์ออฟแชมเปียนส์ (2012)
เบื้องหลัง
ในศึกรอว์ (24 กันยายน 2012) ซีเอ็ม พังก์ ออกมาและพูดกับ จอห์น ซีนา ว่าฉันจะไม่เจอกับแกในศึก เฮลอินเอเซล ก่อนจะให้คำแนะนำ ซีนา ไปว่ารีบวิ่งลงไปจากเวทีนี้ซะเดี๋ยวฉันจะหันหลังแล้วนับ 1-5 ถ้าฉันหันกลับมาแล้วยังเห็นแกใส่หมวกกับเสื้อสีชมพูนี้อยู่ละก็ฉันจะจัดการแกพูดจบ พังก์ก็หันหลังพร้อมกับ พอล เฮย์แมน ด้วย โดย เฮย์แมน ก็ยืนชูเข็มขัดแชมป์ WWE ไว้เหนือหัวไป ระหว่างที่ทั้งคู่หันหลังอยู่นั้น ซีนา ก็ควักแท่งเหล็กขนาดประมาณ 1 ฟุตออกมาพอ พังก์นับ 1-5 เสร็จ หันกลับมาโดน ซีนา เอาแท่งเหล็กตีไปเต็มๆ จนทั้งคู่ต้องรีบลงจากเวที ซีนา คว้าไมค์มาบอกผู้ชายก็ใส่สีชมพูได้ หวังว่าจะได้เจอกัน ในศึก เฮลอินเอเซล ซีนาชูแท่งเหล็กแล้วบอกว่านี่ละที่เขาเรียกว่า "Pipe Bomb" จากนั้นพังก์ก็เดินกลับไปหลังเวทีพร้อมกับเข็มขัดแชมป์ WWE ด้วยอารมณ์ฉุนเฉียว เดินไปสักพักก็เจอ มิค โฟลีย์ ทั้งคู่จ้องตากัน พังก์ก็เดินไปก่อนจะเดินกลับมาเตะโฟลีย์ จนหมอบลงที่พื้น พังก์เดินไปอีกและหันกลับมาเห็น ไรแบ็ก ยืนจ้องพังก์
ในศึกรอว์ (8 ตุลาคม 2012) วินซ์ แม็กแมน ออกมาทักทายแฟนๆ และบรรยายถึง WWE ว่าเรามีความบันเทิงทุกอย่างสำหรับทุกๆคน แต่สิ่งที่เราเน้นที่สุดคือแอคชั่น พังก์ออกมาขัดจังหวะ และเรียกร้องให้คนเคารพเขา แล้วก็ตบหน้าวินซ์เข้าไป วินซ์เลยท้าพังก์ให้เจอกัน ในแมตช์ไม่มีการปรับแพ้ฟาล์ว โดยก่อนเริ่มปล้ำพังก์ได้มาลอบทำร้ายวินซ์จากด้านหลัง ท้ายแมตช์ไรแบ็กวิ่งออกมาช่วยวินซ์ ทำให้พังก์รีบหนีลงเวที แต่ซีนาเข้ามาลากพังก์ เหวี่ยงกลับขึ้นเวทีไปโดนไรแบ็กวิ่งมาลาเรียตเต็มๆ ไรแบ็กจับพังก์ใส่ Shell Shock แต่พังก์ดิ้นหลุด แล้วก็หยิบเข็มขัดหนีเข้าไปบนอัฒจรรย์ หลังแมตช์วินซ์ประกาศให้ พังก์ตัดสินใจเอาว่าจะเจอกับไรแบ็กหรือซีนาในเฮลอินเอเซล และถ้าไม่ตัดสินใจภายในสัปดาห์หน้า วินซ์จะตัดสินใจให้เอง
ในศึก สแมคดาวน์ (28 กันยายน 2012) บิ๊กโชว์ ออกมาเพื่อขอสิทธิ์ในแมตช์ชิงแชมป์โลกเฮฟวี่เวท บิ๊กโชว์ บอกว่า ตัวเขานั้นไม่ค่อยมีความสุขเท่าไหร่ในอดีตและต้องการที่จะได้สิทธิ์ชิงแชมป์โลกอีกครั้ง เพราะแชมป์โลกครั้งล่าสุดของเขามันเพียงแค่ 45 วินาทีเท่านั้น พวกนายได้ยินไหมว่ามันแค่ 45 วินาทีเท่านั้น พวกนายรู้ไหมว่ามันรู้สึกอย่างไรเมื่อดูรูปร่างของชั้น และพวกนายรู้ไหมว่ามันทำให้ชั้นอายมาก และรู้ไหมสิ่งที่ชั้นรู้สึกและได้เห็นจากไอ้คนที่ขโมยแชมป์ของชั้นไป มันไปปล้ำในศึก เรสเซิลเมเนีย ป้องกันแชมป์กับ เชมัส มันแค่ 18 วินาที และนั่นคือสิ่งที่ทำให้ชั้นผิดหวังมากในชีวิตการทำงานของชั้น ชั้นควรจะได้เป็นคู่เอกในศึก เรสเซิลเมเนีย ชั้นต้องการแชมป์ของชั้นคืน และ ทำให้ชั้นไม่ถูกใครก็ตามหัวเราะเยาะ และชั้นก็จะกลายเป็นที่ยกย่องเพราะชั้นคือคนที่โค่น เชมัส ได้และชั้นก็จะ... แรนดี ออร์ตัน ออกมาขัดจังหวะ ออร์ตัน บอกว่า เขารู้สึกตลกมากที่นายออกมาบอกว่าต้องการแชมป์และจะจัดการ เชมัส มันไม่มีทางเลย เพราะคนที่จะทำมันคือชั้น และนายควรกลับไปข้างหลังเพื่อเตรียมตัวปล้ำคืนนี้ในแมตช์หาผู้ท้าชิงอันดับ 1 และผู้ชนะจะได้ไปเจอกับ เชมัส เพื่อแชมป์โลกเฮฟวี่เวท ในศึก เฮลอินเอเซล ชั้นคือแชมป์โลก 9 สมัย และนายอยู่ระหว่างเส้นทางสู่ สมัยที่ 10 บิ๊กโชว์ บอกว่า แน่นอน ออร์ตัน คืนนี้ระหว่าง RKO กับ หมัดเทพเจ้าดาวเหนือ นี่แหละจะตัดสิน อัลเบร์โต เดล รีโอ ออกมาขัดจังหวะ เดล รีโอ บอกว่า ไม่ ไม่ ไม่ ไม่ ปิดเพลงเดี๋ยวนี้เลย พวกนายไม่ควรทำกับ เดล รีโอ แบบนั้น พวกนายคิดว่าพวกนายเป็นใคร ชั้นโดนโกงโดย บูเกอร์ ที สั่งยกเลิกแบนท่า โบรก คิก และ ออร์ตัน, บิ๊กโชว์ ฉันดีกว่าพวกนายทั้งสอง อาเสี่ยพึ่งขึ้นมาบนเวทีไม่ทันใด แรนดี ออร์ตัน ก็ใส่ท่า RKO เป็นการต้อนรับ ก่อนที่ บิ๊กโชว์ กับ ออร์ตัน จะยืนจ้องหน้ากัน ในคืนเดียวกัน บิ๊กโชว์ ได้เจอกับ ออร์ตัน เพื่อหาผู้ท้าชิงอันดับ 1 ในการชิงแชมป์โลกเฮฟวี่เวท สุดท้าย บิ๊กโชว์ ก็เป็นฝ่ายชนะ หลังแมตช์ บิ๊กโชว์ พูดปิดท้ายว่า เชมัส แล้วเจอกันในศึก เฮลอินเอเซล
ในศึกรอว์ (1 ตุลาคม 2012) บิ๊กโชว์ กับ เชมัส ออกมาดีเบตกัน สุดท้ายก็ทำท่าจะต่อยกัน แต่ บิ๊กโชว์ เดินหนีกลับไปก่อน ในศึก สแมคดาวน์ (5 ตุลาคม 2012) เปิดรายการกันด้วย บิ๊กโชว์ ที่ออกมาพูดถึงแมทช์ของเขาในศึก เฮลอินเอเซล พูดไปได้สักพักเป็น เชมัส ที่ออกมา แล้วทั้งคู่ก็คุยกันบนเวทีไป ต่อมา เชมัส ก็ยื่นมือให้ บิ๊กโชว์ จับ แต่ บิ๊กโชว์ ไม่จับ และเดินลงจากเวทีไป พอ บิ๊กโชว์ เดินลงไปเท่านั้น เชมัส ก็ให้ทีมงานขึ้นภาพตอนที่ บิ๊กโชว์ เสียแชมป์โลกเฮฟวี่เวตท์ทั่งที่เพิ่งได้มาครองแค่ 45 วินาทีขึ้นบนจอ ทำเอา บิ๊กโชว์ ฉุนเดินกลับขึ้นมาบนเวที แต่คราวนี้ เชมัส ก็เดินลงจากเวทีไป ในคืนเดียวกัน เชมัส จะต้องเจอกับ เดอะ มิซ ในระหว่างแมตช์ บิ๊กโชว์ ออกมายืนจ้องหน้ากับ เชมัส ก่อนจะขึ้นเวที เชมัส บอกว่า เข้ามา บิ๊กโชว์ ก่อน บิ๊กโชว์ จะปล่อยหมัด WMD ใส่ เดอะ มิซ ทำให้ เชมัส แพ้ฟาล์ว และในคืนเดียวกัน บิ๊กโชว์ จะต้องเจอกับ เทนไซ ในระหว่างแมตช์ เชมัส ออกมาวิ่งขึ้นมาบนเวที ก่อนจะใส่ท่า โบรก คิก เล่นงาน เทนไซ ทำให้ บิ๊กโชว์ แพ้ฟาล์ว ต่อมา ในศึก สแมคดาวน์ (12 ตุลาคม 2012) ได้มีการทดสอบความแรงของท่าไม้ตายของทั้ง 2 คน ระหว่างท่า โบรก คิก ของ เชมัส และ หมัดน็อกเอาท์ WMD ของ บิ๊กโชว์ โดย เชมัส ทำคะแนนความแรงได้อยู่ที่ 1322 และ บิ๊กโชว์ ทำคะแนนความแรงได้มากกว่าอยู่ที่ 1809
แม่พระประจักษ์ที่ฟาตีมา
แม่พระประจักษ์ที่ฟาตีมา เป็นการประจักษ์ของพระแม่มารีย์ต่อเด็กชาวโปรตุเกส 3 คน คือลูเซีย ดูช ซังโตส และฌาซิงตาและฟรังซิสโก มาร์โต รวมทั้งสิ้น 6 ครั้ง ในปี ค.ศ. 1917 ที่เมืองฟาตีมา ประเทศโปรตุเกส เหตุการณ์นี้ทำให้พระนางมารีย์พรหมจารีได้รับสมัญญาว่าแม่พระแห่งฟาตีมา (Our Lady of Fatima)
การประจักษ์ของทูตสวรรค์
ในปี ค.ศ. 1916 ลูเซีย ดูช ซังโตส และฌาซิงตาและฟรังซิสโก มาร์โต ได้เห็นทูตสวรรค์ผู้อารักขาประเทศโปรตุเกสมาประจักษ์ 3 ครั้ง ดังนี้
ในฤดูใบไม้ผลิ ทูตสวรรค์ได้สอนเด็กทั้งสามให้สวดอ้อนวอนพระเจ้าให้อภัยบาปแก่ผู้ที่ไม่เชื่อพระองค์
ในฤดูร้อน ทูตสวรรค์ให้เด็กสวดอ้อนวอนพระเจ้าอย่างต่อเนื่องเพื่อให้พวกคนบาปกลับใจ และทำพลีกรรมเพื่อชดใช้บาปแทนคนเหล่านั้น
ในฤดูใบไม้ร่วง ทูตสวรรค์สอนบทอธิษฐานอีกบทหนึ่ง เพื่อขอการชดใช้บาปแทนคนบาป และให้คนบาปได้กลับใจด้วยอำนาจของพระหฤทัยของพระเยซูและดวงหทัยนิรมลของพระแม่มารีย์
ไทรอัมส์คิงดอม
ไทรอัมพ์ส คิงดอม (Triumphs Kingdom) ศิลปินดูโอกลุ่มที่สองจากค่ายโดโจ ซิตี้ เป็นสังกัดย่อยของเบเกอรี่มิวสิค ที่สร้างกระแสความโด่งดังในยุคนั้นด้วยสไตล์การแต่งตัวแบบญี่ปุ่นที่หวือหวา จนกลายเป็นทอล์คออฟเดอะทาวน์ ในเวลานั้นหมู่เด็กสยามและวัยรุ่นที่ตามกระแส พวกเธอคือสัญลักษณ์ที่หากเป็นทุกวันนี้คงต้องเรียกว่า "ตัวแม่" แฟชั่นสายเดี่ยว กางเกงขาสั้นของโบ และกระโปรงยาวเกาะอกของจอยซ์ กับรองเท้าส้นตึกแบบสปอร์ตี้ สไตล์วัยรุ่นญี่ปุ่นย่านฮาราจูกุ ในแบบ sexy cawaii เป็นสิ่งที่หลุดออกมาจากแม็กกาซีน Katch มาโลดแล่นอยู่ในรายการเพลง มิวสิควิดีโอ และเวทีคอนเสิร์ต ในยุคนั้นผู้ใหญ่มองว่าพวกเธอดูแรงเพราะขายความน่ารักปนเซ็กซี่เล็ก ๆ ผิดกับนักร้องหญิงรุ่นเดียวกันที่ยังแต่งตัวมิดชิด หลังจากนั้น สุรัตนาวี สุวิพร (โบ) ก้าวขึ้นมาเป็นศิลปินเดี่ยวในสังกัดเบเกอรี่มิวสิค ส่วน กรภัสสรณ์ รัตนเมธานนท์ (จอยซ์) ต้องออกจากวงการเพราะมีคดีความเกี่ยวกับยาเสพติด โดยถูกศาลพิพากษาให้จำคุก โดยไม่รอลงอาญา หลังจากจอยซ์ได้รับการปล่อยตัวจากเรือนจำ ทั้งคู่ได้ขึ้นแสดงร่วมกันอีกครั้ง ในคอนเสิร์ต BoydKo Family Christmas Together เมื่อวันที่ 28 ธันวาคม 2556 ณ อิมแพ็ค อารีนา เมืองทองธานี
แม่พระประจักษ์ที่ฟาตีมา
การประจักษ์ของแม่พระ
ในปี ค.ศ. 1917 พระนางมารีย์พรหมจารีได้มาประจักษ์ต่อเด็กทั้ง 3 คน ดังนี้ ขณะที่เด็กทั้งสามกำลังนำแกะไปเลี้ยงในทุ่ง ก็พบสตรีคนหนึ่งปรากฏกายขึ้นพร้อมกับแสงสว่างจ้า เธอบอกเด็ก ๆ ว่าเธอมาจากสวรรค์ นัดหมายพวกเขาให้มาพบเธอทุก ๆ วันที่ 13 จนถึงเดือนตุลาคม แล้วเธอจะบอกเด็ก ๆ ว่าเธอเป็นใคร และให้เด็กทั้งสามทำพลีกรรมและรับความลำบากจากพระเจ้าเพื่อชดใช้บาปแทนคนบาป สตรีนั้นขอให้เด็กสวดสายประคำบ่อย ๆ ให้อธิษฐานขอให้พระเยซูยกโทษบาปของมนุษย์ และช่วยเหลือวิญญาณทั้งหลายที่อยู่ในแดนชำระ และบอกเรื่องบางอย่างให้เด็กทั้งสามเก็บไว้เป็นความลับ สตรีนั้นย้ำให้เด็ก ๆ สวดสายประคำทุกวัน บอกเด็ก ๆ ว่าในเดือนตุลาคมนั้นเธอจะแสดงการอัศจรรย์ครั้งใหญ่ให้ทุกคนได้เชื่อ และให้ทำพลีกรรมแทนคนบาป สตรีนั้นย้ำเตือนเด็ก ๆ ให้อธิษฐานและทำพลีกรรมมาก ๆ เพราะมีวิญญาณหลายดวงต้องลงนรก เพราะไม่มีคนอธิษฐานและทำพลีกรรมให้เขา ลูเซียขอให้สตรีนั้นช่วยบำบัดโรคให้คนป่วยที่มาขอความช่วยเหลือเธอ สตรีนั้นว่าจะช่วยให้หายได้เป็นบางคน เพราะพระเจ้าไม่พอพระทัย มีคนมารอดูการอัศจรรย์เป็นจำนวนมาก ทางการคาดว่าราว 70,000 คน เมื่อฝนหยุดตก สตรีนั้นปรากฏตัวขึ้นบนท้องฟ้า บอกว่าเธอคือ “มารดาแห่งสายประคำ” แม่พระเตือนให้คริสตชนหยุดทำบาป หันมาสวดสายประคำ และชดใช้โทษบาปของตนเอง แม่พระยังขอให้สร้างโบสถ์น้อยขึ้นที่นี่หลังหนึ่ง เมื่อแม่พระหายลับไป ดวงอาทิตย์ก็ปรากฏลักษณะแปลกประหลาด กลายเป็นสีเงิน มองเห็นได้โดยไม่แสบตา แล้วเริ่มเคลื่อนเป็นวงกลมสลับเป็นสีต่าง ๆ ปรากฏการณ์นี้เกิดขึ้นนานนับ 10 นาที หลังกลับสู่ภาวะปกติ ผู้อยู่ในเหตุการณ์พบว่าเสื้อผ้าของตนแห้งสนิท และสะอาดปราศจากคราบโคลนที่เปื้อนในตอนแรก
ไทรอัมส์คิงดอม
ต้นเดือนกรกฎาคม พ.ศ. 2557 โบและจอยซ์ออกมาประกาศไม่ทำอัลบั้มวงแล้ว ด้วยเหตุที่เลยวัยและปัจจัยอะไรหลายอย่างๆ แต่อาจจะมีการร่วมงานเป็นโปรเจกต์พิเศษแทน
เมื่อวันเสาร์ที่ 27 ธันวาคม 2557 ไทรอัมพ์ส คิงดอม ได้ขึ้นคอนเสิร์ตใหญ่ รวมพลสาวก โดโจ ซิตี้ และ B5 ภายใต้ชื่อว่า “LOVEiS SpecialDOJO-B5 Super ติ่ง Home Coming Live Concert”   ณ อิมแพ็ค อารีนา เมืองทองธานี
แม่พระประจักษ์ที่ฟาตีมา
ท่าทีของคริสตจักร
เหตุการณ์แม่พระประจักษ์ที่ฟาตีมาถูกวิพากษ์วิจารณ์อย่างมาก จนในที่สุดวันที่ 3 พฤษภาคม ค.ศ. 1922 มุขนายกฌูเซ อัลเวส กอร์เรยา ดา ซิลวา (José Alves Correia da Silva) ประมุขมุขมณฑลเลอีเรีย-ฟาตีมา ในขณะนั้นจึงสั่งให้ดำเนินการสอบสวน และประกาศรับรองอย่างเป็นทางการเมื่อวันที่ 13 ตุลาคม ค.ศ. 1930
กองทัพสเปน
กำลังพลประจำการ
กองทัพสเปนมีกองกำลังพร้อมรบ 147,900 นาย ( ปี 2008 ) โดยแบ่งได้ดังนี้
เจดีย์ฮหวั่งฟุก
เจดีย์ฮหวั่งฟุก (Chùa Hoằng Phúc; ฮ้านตึ: 弘福寺) เป็นเจดีย์ในจังหวัดกว๋างบิ่ญ ประเทศเวียดนาม เจดีย์มีประวัติมากกว่า 700 ปี และเป็นหนึ่งในเจดีย์ที่เก่าแก่ที่สุดในภาคกลางของประเทศเวียดนาม
ประวัติ
ในปี ค.ศ. 1301 สมเด็จพระจักรพรรดิเจิ่น เญิน ตง แห่งราชวงศ์เจิ่น ทรงได้เยี่ยมชมวัดนี้และพระราชทานชื่อว่า วัดจีเกี๊ยน (Am Tri Kiến) และในปี ค.ศ. 1716 เหงียน ฟุก จู ขุนนางของตระกูลเหงียนได้เปลี่ยนชื่อวัดเป็น วัดกิ๊ญเทียน (Kính Thiên Tự) ต่อมาสมเด็จพระจักรพรรดิมิญ หมั่ง แห่งราชวงศ์เหงียน ได้ทรงเยี่ยมชมวัดนี้ในปี ค.ศ. 1821 และทรงเปลี่ยนชื่อวัดแห่งนี้เป็น วัดฮหวั่งฟุก (Hoằng Phúc Tự; ฮ้านตึ: 弘福寺) หรือที่เรียกว่า เจดีย์จั่ม หรือ เจดีย์กวาน (Chùa Trạm; Chùa Quan)
เจดีย์ได้รับการบูรณะขึ้นใหม่หลายครั้ง ในปี ค.ศ. 1985 เจดีย์ได้รับความเสียหายอย่างรุนแรงจากพายุโซนร้อน เหลือเพียงประตูฐานของวัด และระฆังหนัก 80 กิโลกรัม และพระพุทธรูปเก่าบางส่วน วัดถูกรวมอยู่ในรายชื่อของมรดกทางวัฒนธรรมจังหวัดกว๋างบิ่ญ
ในเดือนธันวาคม ค.ศ. 2014 การบูรณะเจดีย์ได้รับการริเริ่มขึ้น เมื่อวันที่ 16 มกราคม ค.ศ. 2016 เจดีย์ใหม่ได้ถูกเปิดตัวด้วยการร่วมมือกันของรัฐบาลเวียดนาม สมาชิกของพุทธเถรจากประเทศเวียดนามและพม่า สมเด็จพระสังฆราชเทพ วงศ์ จากกัมพูชา และชาวพุทธทั่วประเทศเวียดนาม เจดีย์ฮหวั่งฟุกได้รับการยอมรับเป็นสมบัติทางประวัติศาสตร์ของประเทศเวียดนาม
ในวันพิธีเปิดพุทธเถรจากพม่าได้นำพระบรมสารีริกธาตุพระโคตมพุทธเจ้าจากพระมหาธาตุเจดีย์ชเวดากองในย่างกุ้งไปยังเจดีย์ฮหวั่งฟุก
เม็สเซอร์ชมิท เม 323
เม็สเซอร์ชมิท เม 323 (Messerschmitt Me 323) สมญา เจ้ายักษ์ (Gigant) เป็นเครื่องบินขนส่งหนักของเยอรมนีในช่วงสงครามโลกครั้งที่สอง ถือเป็นเครื่องบินที่มีขนาดใหญ่ที่สุดในช่วงสงครามโลกด้วยมีขุมพลังถึง 6 เครื่องยนต์ เครื่องบินนี้ถูกออกแบบตามโจทย์ของลุฟท์วัฟเฟอในเดือนตุลาคม ค.ศ. 1940 ซึ่งกำลังต้องการเครื่องบินขนาดใหญ่ใช้ในปฏิบัติการสิงโตทะเลเพื่อรุกรานเกาะบริเตนใหญ่ แม้ปฏิบัติการสิงโตทะเลถูกยกเลิก แต่เครื่องบินลำเลียงหนักก็ยังจำเป็นสำหรับกองทัพเยอรมัน โดยมุ่งเป้าเอาไปใช้งานในปฏิบัติการบาร์บารอสซาเพื่อรุกรานสหภาพโซเวียตแทน
เฟทัลโฟร์เวย์ (2010)
เฟทัลโฟร์เวย์ (2010) (Fatal 4-Way 2010) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 20 มิถุนายน ค.ศ. 2010 ณ Nassau Veterans Memorial Coliseum เมือง Uniondale, New York โดยแสดงนักมวยปล้ำจาก Raw และ SmackDown
บุญชัย โชควัฒนา
นายบุญชัย โชควัฒนา ประธานกรรมการบริษัท บริษัท สหพัฒนพิบูล จำกัด (มหาชน) สมรสกับ นางลัดดา โชควัฒนา เป็นบุตรของดร.เทียม-นางสายพิณ โชควัฒนา มีบุตร 2 คน คือ ชัยลดา ตันติเวชกุล ชัยลดล โชควัฒนา
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ประวัติ
บุญชัย โชควัฒนา เกิดเมื่อวันที่ 1 สิงหาคม พ.ศ. 2490 ที่โรงพยาบาลจุฬาลงกรณ์ เป็นบุตรคนที่ 7 ของ เทียม โชควัฒนา และ นางสายพิณ โชควัฒนา นายบุญชัยเป็นแฝดผู้พี่ของนายบุญเกียรติ โชควัฒนา โดยเกิดห่างกัน 5 นาที
มะหมา 4 ขาครับ
มะหมา 4 ขาครับ เป็นภาพยนตร์ไทย ที่มีเนื้อเรื่องเกี่ยวกับหมาข้างถนน ใช้หมาเป็นตัวดำเนินเรื่องตลอดทั้งเรื่อง โดยใช้หมาข้างถนนที่ผ่านการฝึกสอน แสดงจริง ไม่ได้ใช้เทคนิคพิเศษ
ภาพยนตร์เรื่องนี้ทำรายได้รวม 58 ล้านบาท
เรื่องย่อ
การผจญภัยของ มะขาม หมาพันธุ์ไทยหลังอานที่ถูกนำมาทิ้งที่วัดเพราะทำข้าวของของเจ้านายเสียหาย กับหมาข้างถนนฝูงหนึ่ง ประกอบด้วย ลุงกาแฟ หมาแก่หัวโจก เก่ง หมาขนยุ่งจอมกวน เปี๊ยก ปลากระป๋อง หมาตัวเล็กจอมซ่า เซ็กซี่ หมาพุดเดิลสุดเปรี้ยว และ พิกุล หมาสาวสุดเรียบร้อย สมเป็นกุลสตรี
มาสคารา
มาสคารา (mascara) เป็นเครื่องสำอางที่ใช้เสริมความเข้ม เพิ่มความหนาและความยาวแก่ขนตา มาสคารามาในสามรูปแบบได้แก่ แบบน้ำ เค้ก และ ครีม แล้วยังมาในอีกหลากหลายสูตร ทิ้นท์ และสี มาสคาราจะมีรูปแบบบรรจุในขวดหลอดและมีแปรงพร้อมในตัว ส่วนผสมในมาสคาราประกอบด้วยน้ำ ขี้ผึ้ง film-formers และ สารกันบูด แปรงปัดมาสคาราสามารถดัดตรงหรือโค้งงอเมื่อใช้ปัดขนตา และขนแปรงมีทั้งแบบบางและหนา มาสคาราบางตัวอาจมีส่วนผสมของเส้นใยสังเคราะห์หรือเส้นใยไนล่อนเพื่อเพิ่มความยาวของขนตา
ประวัติ
ในศตวรรษที่ 19 มาสคาราได้คิดค้นขึ้นโดย Eugene Rimmel คำว่า “rimmel” ยังมีความหมายว่า "มาสคารา" ในภาษาต่างๆรวมถึงโปรตุเกส (rímel) ตุรกี (rimel) โรมาเนีย (rimel) ดัตช์ (rimel) เปอร์เซีย (rimel) ฯลฯ
คำว่ามาสคาราได้มาจากภาษาอาหรับ Maskhara หรือจากอิตาลี maschera ซึ่งหมายถึงหน้ากาก จากละตินกลาง masca หรือจากออกซิตัน masco
มาสคาราสมัยใหม่คิดค้นขึ้นในปี 1913 โดยนักเคมีชื่อ T.L. Williams ผลิตเพื่อให้น้องสาว Mabel ได้ใช้ มาสคาราอันแรกนั้นทำขึ้นจากหินถ่านผงผสมกับวาสลิน หลังจากนั้นผลิตภัณฑ์ได้ประสบความสำเร็จ Williams เลยเริ่มผลิตขายผ่านทางเมล บริษัท Maybelline ซึ่งมาจาการรวมชื่อของน้องสาวและวาสลินในที่สุดก็กลายเป็นบริษัทเครื่องสำอางชั้นนำ
มาสคาราจะนำมาใช้เพื่อให้ขนตาดูเข้มและหนาขึ้น และมีส่วนประกอบด้วยเชื้อสีและ ขี้ผึ้ง carnauba ผู้ใช้จะต้องทำให้ขนแปรงเปียกและถูกับเนื้อเค้ก แล้วค่อยนำมาปัดขนตา โดยส่วนมากผู้หญิงใช้มาสคาราเพื่อเพิ่มประสิทธิภาพให้แก่ดวงตารวมทั้งเพื่อดึงดูดความสนใจ
มาสคาราในสมัยใหม่ที่บรรจุในขวดหลอดและมาพร้อมกับแปรงปัดขนตาในตัวมักเป็นที่นิยมในท้องตลาดมากกว่ามาสคาราแบบเค้ก Max Factor เป็นบริษัทแรกที่ผลิตมาสคาราพร้อมแปรงในบรรจุภัณฑ์แบบขวดหลอดซึ่งได้ทำให้เกิดการผลิตมาสคาราสมัยใหม่จนถึงวันนี้
กลุ่มประเภท
มาสคาราสมัยใหม่แบ่งเป็น 2 กลุ่มได้แก่มาสคาราแบบกันน้ำ (waterproof) และไม่กันน้ำ (non-water resistant)
มะหมา 4 ขาครับ
เรื่องย่อ
การเดินทางไป สุนัขวดี พวกเขาต้องประสบภยันตรายมากมาย ต้องเสี่ยงชีวิตวิ่งข้ามถนน 10 เลน ที่มีรถวิ่งด้วยความเร็วสูงตลอดเวลา สุนัขวดี จะเป็นสวรรค์ดังคำร่ำลือหรือไม่ ไม่มีใครทราบ เพราะไม่เคยมีหมาที่ข้ามไปได้ ข้ามกลับมาเล่าให้ฟัง
นอกจากนี้ มะขาม ยังมีเรื่องวุ่นๆ เกี่ยวกับรักสามเส้าแบบหมาๆ กับ น้ำค้าง หมาอเมริกันพันธุ์คอลลี่แสนสวย ที่ต้องชิงรักหักสวาท ชิงไหวชิงพริบกับ ทอมมี่ หมาหนุ่มพันธุ์คอลลี่ พันธุ์แท้
อีกทั้งยังมี เรื่องรักสามเส้าคู่ขนานแบบคนๆ ของ แจ็ค ยามเฝ้าหมู่บ้านจัดสรร คนเลี้ยงมะขาม กับ หนูแหวน ไฮโซสาวสวย เจ้านายของน้ำค้าง ซึ่งก็เป็นที่หมายปองของ คุณองอาจ เจ้าของหมู่บ้านจัดสรร เจ้าของทอมมี่
มาสคารา
กลุ่มประเภท
มาสคาราในกลุ่มประเภทนี้จะไม่มีส่วนผสมของ water-sensitive moieties ซึ่งทำให้ต้านทานกับน้ำตา เหงื่อ หรือฝนได้เป็นอย่างดี ดังนั้นมาสคาราในกลุ่มประเภทนี้จึงได้แค่สามารถเช็ดออกด้วย make-up remover ซึ่งจะทำให้ฟิมล์ของมาสคาราจางลง
ไข่ขาวก็นำมาใช้บ่อยในสีของมาสคารา
มาสคาราแบบไม่กันน้ำมีส่วนประกอบของ น้ำ soft surfectants (เช่น triethanolamine stearate) ไขมันจากสัตว์ (ขี้ผึ้ง) ไขมันจากพืช (carnauba wax, rice bran wax, candelila wax) ไขมันจากแร่ธาตุ (ozokerite, paraffin) รงควัตถุ (iron oxide, ultramarine) thickening polymers (gum Arabic, hydrophobically modified cellulose) และสารกันบูด
มาสคาราในกลุ่มประเภทนี้อาจมีปฏิกิริยาต่อของน้ำตาซึ่งจะทำให้เลอะหรือเปื้อนบริเวณรอบตาได้แต่จะลบออกได้อย่างง่ายดายด้วยสบู่และน้ำสะอาด
โพลีเมอร์ที่อยู่ในแบบฟอร์ม water dispersed (latexes) สามารถต้านทานน้ำได้ในระดับนึงในมาสคาราที่อยู่ในกลุ่มประเภทแบบไม่กันน้ำ
มาสคาราแบบกันน้ำจะคล้ายคลึงกับ oil-based หรือ solvent-based paint
มาสคาราแบบไม่กันน้ำจะมีคุณสมบัติเหมือน water-based paint
สำหรับความไวของน้ำ มาสคาราและ latex-based paint (acrylates) มีส่วนประกอบของ polymer dispersion
การใช้
มาสคาราสามารถใช้ปัดได้ทั่วทั้งขนตา ไม่ว่าจะเป็นมุมชั้นนอกหรือมุมใน ตัวแปรงจุ่มลงในหลอดของมาสคารา เริ่มปัดจากมุมในสุดแล้วก็ปัดออกจนมาถึงสุดปลายของขนตา ตัวแปรงจะทำพลาสติกและไม่ควรให้ผู้อื่นร่วมใช้ มาสคาราสามารถปัดบนปลายขนตาเพื่อให้ลุคแบบ 'heavy-lidded' หรือปัดด้านล่างของขนตายาวขึ้นเพื่อทำให้ตาดูโตขึ้น ส่วนมากมักจะใช้ในการดัดขนตาและอาจจะนำมาใช้เป็น primer ถ้าต้องการให้ขนตายาวขึ้นสามารถปัดมาสคาราซ้ำได้ใน 2-3 นาที มอยส์เจอร์ในบางมาสคาราและ primer อาจทำให้ขนตาไม่งอนตอนที่ปัด ซึ่งสามารถแก้ไขได้ง่ายโดยใช้มาสคาราแบบกันน้ำที่มีส่วนผสมที่ทำแห้งไว มาสคาราแบบกันน้ำควรลบออกอย่างระมัดระวังเพื่อไม่ให้ขนตาขาดหรือหลุดล่วง
มาสคาราที่มีส่วนผสมของใยไนลอนสามารถทำให้ขนตาดูหนาและยาวขึ้นเพราะตัวใยไนลอนจะเกาะยึดติดกับขนตาซึ่งทำให้ต่อขนตายาวขึ้น
โปรวิตามิน บี 5 ทำหน้าที่เป็นครีมนวดสำหรับขนตาซึ่งทำให้ขนตานุ่มและดูเป็บธรรมชาติ เพื่อความปลอดภัยและอนามัย มาสคาราควรทิ้งทุก 3 เดือนหลังจากการเปิดใช้
อำเภอเขาคิชฌกูฏ
เขาคิชฌกูฏ [เขา-คิด-ชะ-กูด] เป็นอำเภอหนึ่งของจังหวัดจันทบุรี เป็นที่ตั้งของอุทยานแห่งชาติเขาคิชฌกูฏ และพระบาทเขาคิชฌกูฏ หรือ พระบาทพลวง เป็นที่ประดิษฐานของรอยพระพุทธบาทที่อยู่สูงที่สุดในประเทศไทย สูงกว่า 1,050 เมตร จากระดับน้ำทะเล ถือว่าสูงที่สุดในเขตอุทยานแห่งชาติเขาคิชฌกูฏ "รอยพระพุทธบาท” ค้นพบที่ยอดเขาพระบาทจากที่ทำการอุทยานเขาคิชฌกูฏราว 4 กิโลเมตร
ประวัติ
ท้องที่อำเภอเขาคิชฌกูฏเดิมเป็นส่วนหนึ่งของอำเภอมะขาม ทางราชการได้แบ่งพื้นที่การปกครองออกมาตั้งเป็น กิ่งอำเภอเขาคิชฌกูฏ ตามประกาศกระทรวงมหาดไทยเมื่อวันที่ 14 มิถุนายน พ.ศ. 2536 โดยมีผลบังคับตั้งแต่วันที่ 1 กรกฎาคม ปีเดียวกัน ชื่อของ "เขาคิชฌกูฏ" ที่เรียกเช่นนี้ก็เพราะมีชื่อเขาในกรุงราชคฤห์ในประเทศอินเดียลูกหนึ่งชื่อว่าเขาคิชฌกูฏ ฟังแล้วคล้ายกับว่าได้ไปยังนครราชคฤห์อันเป็นที่ประดิษฐานพระพุทธศาสนาของพระพุทธองค์ครั้งปฐมโพธิกาล ในตำนานศาสนาพุทธกล่าวไว้ว่า เขาคิชฌกูฏอยู่ทางทิศตะวันออกเฉียงใต้ของกรุงราชคฤห์ซึ่งเป็นเมืองหลวงสมัยก่อนนั้น (อินเดีย) แปลว่าภูเขาแร้งกระพือปีก มีคันธกุฎีอยู่บนยอดเขา และเคยเป็นสถานที่ประทับของพระพุทธเจ้าในอดีต เป็นความดำริของพระครูธรรมสรคุณซึ่งเป็นกรรมการและเป็นหลักในการพัฒนาพระบาทพลวงตั้งแต่ พ.ศ. 2515 ได้เสนอใช้ชื่อพระบาทเขาคิชฌกูฏ (พลวง) เหตุผลเพราะเมืองไทยเป็นเมืองพุทธศาสนาเจริญกว่าเมืองไหนๆ แม้กระทั่งประเทศอินเดีย จึงน่าจะใช้ชื่อนี้เป็นที่ระลึกถึงพระบรมศาสดา
และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอเขาคิชฌกูฏ โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 10 ของจังหวัดจันทบุรี
การปกครองส่วนภูมิภาค
อำเภอเขาคิชฌกูฏแบ่งเขตการปกครองย่อยออกเป็น 5 ตำบล 45 หมู่บ้าน ได้แก่
การปกครองส่วนท้องถิ่น
ท้องที่อำเภอเขาคิชฌกูฏประกอบด้วยองค์กรปกครองส่วนท้องถิ่น 5 แห่ง ได้แก่
เจ้า (นามสกุล)
เจ้า หรือ จ้าว ตามสำเนียงจีนกลาง, เตี๋ย ตามสำเนียงแต้จิ๋ว  และ เตียว หรือ เตีย ตามสำเนียงฮกเกี้ยน เป็นแซ่หรือนามสกุลหนึ่งของชาวจีน และยังเป็นแซ่หรือนามสกุลของราชวงศ์ซ่งโดยมี จ้าว ควงอิ้น หรือ จักรพรรดิซ่งไท่จู่เป็นปฐมจักรพรรดิ
"ทำเนียบร้อยแซ่" ที่แพร่หลายอยู่ในปัจจุบัน ถูกเรียบเรียงในสมัยราชวงศ์ซ่ง ดังนั้น จึงได้นำแซ่หรือนามสกุลของจักรพรรดิในสมัยนั้นมาจัดไว้ในอันดับแรกสุด
มีการจัดอันดับแซ่ที่มีผู้ใช้มากที่สุด ผลสำรวจพบว่าในประเทศจีนมีผู้ใช้ แซ่จ้าว เป็นอันดับที่ 7 และ จากการจัดอันดับแซ่ที่มีผู้ใช้มากที่สุดในโลกในปี ค.ศ. 2015 ผลสำรวจพบว่า แซ่จ้าว เป็นอันดับที่ 4
จงกล ไกรฤกษ์
ร้อยโท จงกล ไกรฤกษ์ อดีตรองประธานสภาผู้แทนราษฎร คนที่ 2 ในปี พ.ศ. 2500 อดีตสมาชิกสภาผู้แทนราษฎรจังหวัดพิษณุโลก 3 สมัย
ประวัติ
ร.ท.จงกล เป็นบุตรของขุนเสาวรักษ์บรรณาคม (ชิด ไกรฤกษ์) จบโรงเรียนนายร้อยพระจุลจอมเกล้า ในปี 2465 และสอบได้เป็นอันดับ 2 ของโรงเรียนเสนาธิการทหาร เขาสมรสกับนางสำนึง ไกรฤกษ์ (สกุลเดิม อมาตยกุล) มีบุตรคือ โกศล ไกรฤกษ์ อดีตรองนายกรัฐมนตรี และเป็นปู่ของจุติ ไกรฤกษ์
จงกล เริ่มชีวิตราชการทหารที่จังหวัดนครราชสีมา ต่อมาได้ย้ายมารับตำแหน่งเสนาธิการ มณฑลทหารบกจังหวัดพิษณุโลก (กองทัพที่ 3) เขาเป็นนายทหารประจำพระองค์ของ พลเอก พระวรวงศ์เธอ พระองค์เจ้าบวรเดช อดีตเสนาบดีกลาโหม ในวันที่ 11 ตุลาคม พ.ศ. 2476 ที่ได้นำทหารจากหัวเมืองหลายจังหวัด รวมทั้ง ร.ท.จงกล ไกรฤกษ์ ที่ยกกำลังจากพิษณุโลกเข้ายึดพื้นที่ดอนเมือง แต่การเจรจากับ "คณะราษฎร" ไม่เป็นผล เกิดการปะทะกัน และคณะกู้บ้านเมืองเป็นฝ่ายพ่ายแพ้ อันเป็นที่มาของ "กบฏบวรเดช" ทำให้เขาถูกจำคุกนาน 11 ปี ทั้งที่เรือนจำบางขวาง และที่เกาะตะรุเตา
หลังจากพ้นโทษกลับมา ร.ท.จงกล ได้ลงสมัครรับเลือกตั้งสมาชิกสภาผู้แทนราษฎรจังหวัดพิษณุโลก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และได้รับเลือกตั้งเป็น ส.ส.สมัยแรก จากนั้นก็ได้รับเลือกอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งในครั้งนี้สมัครในนามพรรคเสรีมนังคศิลา และ ร.ท.จงกล ได้รับเลือกเป็นรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 8 ระหว่างวันที่ 16 มีนาคม - 16 กันยายน พ.ศ. 2500
ร้อยโท จงกล ไกรฤกษ์ ถึงแก่อนิจกรรมเมื่อวันที่ 21 สิงหาคม พ.ศ. 2511 มีพิธีพระราชทานเพลิงศพเมื่อวันที่ 15 มกราคม พ.ศ. 2513 ณ วัดมกุฏกษัตริยารามราชวรวิหาร
ยุทธจักร เรืองวรบูรณ์
นายยุทธจักร เรืองวรบูรณ์ (เกิด 18 พฤษภาคม พ.ศ. 2519) อดีตสมาชิกสภาผู้แทนราษฎรจังหวัดนครพนม เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ประวัติ
ยุทธจักร เรืองวรบูรณ์ เกิดเมื่อวันที่ 18 พฤษภาคม พ.ศ. 2519 เป็นบุตรของนายอิทธิพล เรืองวรบูรณ์ อดีต ส.ว.สรรหา และนางบานเย็น เรืองวรบูรณ์ มีพี่น้อง 5 คน หนึ่งในนั้นคือนายยุทธนา เรืองวรบูรณ์ นายกเทศมนตรีตำบลศรีสงคราม อำเภอศรีสงคราม สำเร็จการศึกษาปริญญาตรี สาขานิเทศศาสตร์ มหาวิทยาลัยธุรกิจบัณฑิต สมรสกับนางสาวสิริพร ศิริโพธิกุล
งานการเมือง
อดีตเป็นประธานสภาเทศบาลตำบลศรีสงคราม (พ.ศ. 2547 - 2551) ต่อมา พ.ศ. 2551 ได้รับเลือกเป็นกำนันตำบลศรีสงคราม พ.ศ. 2554 ลงสมัครรับเลือกตั้งสมาชิกสภาผู้แทนราษฎรจังหวัดนครพนมเป็นครั้งแรก สังกัดพรรคเพื่อไทย แข่งกับนายศุภชัย โพธิ์สุ อดีตรัฐมนตรีช่วยว่าการกระทรวงเกษตรและสหกรณ์ และอดีต ส.ส.นครพนม หลายสมัย จากพรรคภูมิใจไทย โดยนายยุทธจักรสามารถเอาชนะได้ด้วยคะแนน 38,868 ต่อ 32,308 คะแนน
เขาลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย โดยครั้งนี้ ฝ่ายศุภชัยกลับมาชนะนายยุทธจักรด้วยคะแนน 48,719	ต่อ 21,049 คะแนน
สมาชิกสภาผู้แทนราษฎร
ยุทธจักร เรืองวรบูรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
วัดย่านอ่างทอง
วัดย่านอ่างทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลบ้านใหญ่ อำเภอผักไห่ จังหวัดพระนครศรีอยุธยา
วัดย่านอ่างทอง แต่เดิมชื่อ วัดจุฬาโลก ตั้งวัดเมื่อ พ.ศ. 2367 ได้รับพระราชทานวิสุงคามสีมาเมื่อ พ.ศ. 2370 คงได้รับการบูรณะในสมัยพระบาทสมเด็จพระนั่งเกล้าเจ้าอยู่หัว เป็นวัดที่พระบาทสมเด็จพระเจ้าอยู่หัวตั้งแต่รัชกาลที่ 3–6 ได้เสด็จประพาสทางชลมารคมาที่วัดย่านอ่างทอง ที่มาของชื่อวัดเล่าว่า มอญทำหม้อใส่เรือมาขายได้เห็นอ่างทองคำใบใหญ่ลอยน้ำมา และจมลง เลยเรียกคุ้งน้ำนี้ว่า "ย่านอ่างทอง"
โตโยต้า โคโรน่า
โตโยต้า โคโรน่า (Toyota Corona) เป็นรถรุ่นหนึ่งที่ โตโยต้า ผลิตขึ้น เพื่อเป็นรถครอบครัว เริ่มผลิตเมื่อ พ.ศ. 2500 ซึ่งในประเทศไทย ครั้งหนึ่ง มันเคยเป็นคู่แข่งทางธุรกิจกับ ฮอนด้า แอคคอร์ด และ นิสสัน บลูเบิร์ด (รวมไปถึง นิสสัน เซฟิโร่ ในบางช่วง) รวมถึงคู่แข่งอื่นๆ ซึ่งเป็นคู่แข่งระดับรอง เช่น มิตซูบิชิ กาแลนต์ ,มาสด้า 626 ,ฮุนได โซนาต้า ,ซูบารุ เลกาซี ,เปอโยต์ 405 ,แดวู เอสเปอโร ,ฟอร์ด มอนดิโอและซีตรอง BX แต่โคโรน่ามีจุดเสียเปรียบสำคัญเรื่องขนาดที่เล็กกว่าแอคคอร์ดและคู่แข่งอื่นๆ ดังนั้น ใน พ.ศ. 2536 โตโยต้าประเทศไทย จึงเปลี่ยนเอา โตโยต้า คัมรี่ ขึ้นมาแข่งกับแอคคอร์ดและคู่แข่งอื่นๆ แทนโคโรน่า หลังจากนั้น ก็เป็นช่วงขาลงของโคโรน่า จนในที่สุด ก็เลิกขายในประเทศไทยใน พ.ศ. 2542 และเลิกผลิตทั่วโลกถาวรไปใน พ.ศ. 2545
โคโรน่า โฉมที่ 1-6 จัดอยู่ในประเภทรถยนต์นั่งขนาดเล็ก (Compact Car) และโฉมที่ 7-11 จัดอยู่ในประเภทรถยนต์นั่งขนาดกลาง (Mid-size Car)
ชื่อ โคโรน่า เป็นภาษาละติน แปลว่า มงกุฎ และเป็นชื่อเรียกไวรัสสายพันธ์ุใหม่ที่มีต้นกำเนิดจากอู่ฮั่น ซึ่งเป็นความหมายเดียวกับคำว่า คราวน์ (Crown) ดังนั้น โคโรน่า จึงเป็นโตโยต้า คราวน์ ย่อส่วน ตลอดช่วงการผลิต 45 ปี โคโรน่า มีวิวัฒนาการทั้งหมด 10 Generation (โฉม) ตามช่วงเวลาต่างๆ ได้ ดังนี้
Generation ที่ 1 (พ.ศ. 2500 - 2503)
เปิดตัวในเดือนพฤษภาคม พ.ศ. 2500 รหัสตัวถัง T10 ในสมัยนั้น โคโรน่า ยังใช้ชื่อนำหน้าว่า โตโยเพ็ท (Toyopet) ก่อนที่จะเปลี่ยนมาเป็นโตโยต้าในภายหลัง ดังนั้น โคโรน่า โฉมนี้ จึงใช้ชื่อในตลาดว่า โตโยเพ็ท โคโรน่า (Toyopet Corona) ซึ่งโฉมแรกนี้ ออกแบบมาโดยมี โตโยต้า คราวน์ เป็นต้นแบบ ซึ่งมีการนำโคโรน่าโฉมนี้ไปทำแท๊กซี่เป็นจำนวนพอสมควร
มิติตัวถัง ยาว 3.91 เมตร, กว้าง 1.47 เมตร , สูง 1.555 เมตร ขนาดลูกสูบเพียง 997 ซีซี (รถสมัยนั้นเล็กมากเมื่อเทียบกับปัจจุบัน ซึ่งเมื่อเทียบกับยุคเดียวกัน โคโรน่าถือว่าใหญ่เอาการ) แรงม้าเพียง 45 แรงม้า ที่ 5,000 รอบต่อนาที แรงบิดสูงสุด 7 กิโลกรัมเมตร ที่ 3,200 รอบต่อนาที ความเร็วสูงสุด 105 กิโลเมตรต่อชั่วโมง ขับเคลื่อนล้อหลัง ใช้เกียร์ธรรมดา ซึ่งมีเพียง 3 สปีด ราคาขายในช่วงนั้นตั้งไว้ที่ 648,000 เยน
Generation ที่ 2 (พ.ศ. 2503 - 2507)
เปิดตัวในเดือนกรกฎาคม พ.ศ. 2503 รหัสตัวถัง T20 โฉมนี้ โคโรน่า มีรูปทรงที่เหลี่ยมคมมากขึ้น กระจกหน้า-หลัง ตั้งชันมากขึ้นตามสไตล์รถแบบอเมริกันในยุคนั้น และโฉมนี้ มีเข้ามาขายในไทย แต่ได้ใช้ชื่อรุ่นว่า เทียร่า (Tiara) ไม่ใช่ โคโรน่า
มิติตัวถัง ยาว 3.99 - 4.03 เมตร, กว้าง 1.49 เมตร , สูง 1.445 - 1.455 เมตร (แล้วแต่ตัวถัง) ในช่วงแรก ใช้เครื่องยนต์สี่สูบ 997 ซีซี 45 แรงม้า ที่ 4,500 รอบต่อนาที แรงบิดสูงสุด 7 กิโลกรัมเมตร ที่ 3,200 รอบต่อนาที ต่อมา มีการนำเครื่องยนต์ที่แรงกว่ามาใช้ โดยเป็นเครื่องสี่สูบ 1,453 ซีซี 62 แรงม้า ที่ 4,500 รอบต่อนาที แรงบิดสูงสุด 11.2 กิโลกรัมเมตร ที่ 3,000 รอบต่อนาที ใช้เกียร์ธรรมดา 3 สปีด
หนุ่มแอบหวานกับสาวแอ๊บแมน
หนุ่มแอบหวานกับสาวแอ๊บแมน เป็นซีรีส์มังงะญี่ปุ่น แต่งเรื่องและวาดภาพโดยทากาโกะ ชิมูระ ตีพิมพ์ในนิตยสารคอมิกบีมตั้งแต่เดือนธันวาคม พ.ศ. 2545 ถึงสิงหาคม พ.ศ. 2556 และตีพิมพ์เป็นหนังสือมังงะรวมเล่ม (ทังโกบง) ทั้งหมด 15 เล่มโดยสำนักพิมพ์เอ็นเตอร์เบรนตั้งแต่เดือนกรกฎาคม พ.ศ. 2546 ถึงสิงหาคม พ.ศ. 2556 ซีรีส์มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะดัดแปลง 12 ตอนผลิตโดยสตูดิโอเอไอซีคลาสสิก และกำกับโดยเอ อาโอกิ ออกอากาศในประเทศญี่ปุ่นตั้งแต่เดือนมกราคมถึงมีนาคม พ.ศ. 2554 ออกอากาศทางโทรทัศน์ 11 ตอน โดยตอนที่ 10 และตอนที่ 11 ตัดต่อให้เหลือ 1 ตอน และแยกเป็น 2 ตอนในรูปแบบบลูเรย์และดีวีดี
โตโยต้า โคโรน่า
Generation ที่ 3 (พ.ศ. 2507 - 2513)
เปิดตัวในวันที่ 12 กันยายน พ.ศ. 2507 รหัสตัวถัง T40 โฉมนี้ โคโรน่าถูกออกแบบมาให้มีรูปทรงแบบ Arrow Line (หัวลูกศร) และมีการสร้างความสนใจให้กับประชาชน โดยนำโคโรน่าไปทดสอบวิ่งอย่างต่อเนื่องบนทางด่วนเป็นระยะทาง 100,000 กิโลเมตรโดยไม่ดับเครื่อง ด้วยอัตราเร็ว 140 กิโลเมตรต่อชั่วโมง สร้างชื่อเสียงให้โตโยต้าเป็นที่ยอมรับในระดับสากลในเรื่องของเทคโนโลยีและมาตรฐานของการผลิตรถยนต์จนถึงปัจจุบัน
หนุ่มแอบหวานกับสาวแอ๊บแมน
เรื่องราวเกี่ยวกับเด็กสาวทรานเจนเดอร์ชื่อนิโทริ ชูอิชิ นักเรียนผู้พัฒนาความสัมพันธ์ใกล้ชิดกับเพื่อนร่วมชั้นที่เป็นทรานเจนเดอร์อีกคนเป็นเด็กหนุ่มชื่อทาคาซึกิ โยชิโนะ ซีรีส์เกี่ยวข้องกับประเด็นต่าง ๆ เช่น การทำความเข้าใจกับการเป็นทรานเจนเดอร์ การค้นหาอัตลักษณ์ทางเพศ การเริ่มเข้าสู่วัยเริ่มเจริญพันธุ์และความทุกข์ใจในเพศสภาพ และแรงกดดันทางสังคมต่อการเป็นทรานเจนเดอร์ เดิมชิมูระตั้งใจจะเขียนเรื่องราวเกี่ยวกับเด็กสาวในโรงเรียนมัธยมปลายที่ต้องการเป็นเด็กหนุ่ม แต่เธอก็ตระหนักว่าเด็กหนุ่มที่อยากเป็นเด็กสาวก่อนจะเข้าสู่วัยเริ่มเจริญพันธุ์ก็จะมีความกังวลมากมายเกี่ยวกับการเติบโต จึงเปลี่ยนเนื้อเรื่องให้เข้ากับแนวคิดนี้